cometadata/datacite-titles-descriptions-related-identifiers huggingface dataset:
DOI: 10.5279/dk-sa-dda-7112
title: Arbejdsmiljø på affalds-, sorterings- og komposteringsanlæg, 1990-1993
title: Occupational Health of garbage-handling and recycling workers, 1990-1993

description: Emnet for denne undersøgelse er arbejdsmiljøet på affaldsbehandlingsanlæg. Undersøgelsen består af to dele. Den ene del har til formål at undersøge miljøet i virksomhederne. I den forbindelse blev der undersøgt for bakterier, støv og svampe i luften. Den anden del af undersøgelsen består af et spørgeskema, der kommer omkring den medvirkendes sundhedsmæssige tilstand. Derudover blev der foretaget blodprøver af den medvirkende, priktest og lungefunktionstest.
description: Formålet med undersøgelsen er at undersøge miljøet i affaldsanlæg. Denne undersøgelse består af dels en lungefunktionsundersøgelse, priktest, blodprøver og et interview. Denne undersøgelse er foretaget som et eksperiment, hvor man har foretaget nøjagtig de samme test på medarbejderne i et vandbehandlingsanlæg. I interviewet bliver der stillet spørgsmål til de medvirkendes lungefunktion i det daglige, smerter, sygdomme og rygning.
description: See abstract
DOI: 10.5279/dk-sa-dda-7158
title: Aktivering og revalidering af kontanthjælpsmodtagere, 2000
title: People Receiving Public Assistance their Activation and Rehabilitation, 2000

description: Undersøgelsens formål er:
            
        - at belyse hvem kontanthjælpsmodtagerne er, i hvilket omfang de tidligere har været beskæftiget eller har modtaget andre typer offentlig forsørgelse, og hvordan den aktive politik virker for denne gruppe
        
        - at belyse hvem som revalideres, hvordan de blev forsørget inden revalideringen, og hvordan revalideringen virker
        
        - at belyse hvem der er (langvarige) modtagere af sygedagpenge, hvordan blev de forsørget før sygdommen, og hvad sker der efter sygedagpengeperiodens ophør
        
        - at belyse hvordan den aktive indsats gennemføres og administreres i kommunerne, og hvordan arbejdsdelingen på revalideringsområdet er mellem amterne og kommunerne
        
        - at belyse hvad aktiverings- og revalideringsindsatsen koster, og hvilke typer aktivering/revalidering der er mest økonomisk fordelagtige.
      
            Undersøgelsen består af en række delundersøgelser, der søger at afdække forskellige aspekter af den aktive socialpolitik.
description: Undersøgelsen omhandler hvordan aktivering og revalideringsprojekter finder sted, med besvarelser fra kommunerne, kontanthjælpsmodtagerne og revalidenterne.
description: The study is concerned with how the activation and rehabilitation project progresses; this is examined by the use of responses from local authorities, social assistance recipients and the rehabilitees.
DOI: 10.5279/dk-sa-dda-7159
title: Virksomhedernes rolle i integration af udstødningstruede, 2000
title: Firms' Role In The Integration of People Who Risk Marginalisation From The Labour Market, 2000

description: Kommunerne har i mange år spillet en central rolle i forbindelse med integration og fastholdelse af sygemeldte på arbejdsmarkedet. Denne rolle er forstærket i de senere år, hvor blandt andet tidlig opfølgning i sygedagpengesager er betonet. Samtidig har man søgt at inddrage virksomhederne i større omfang end tidligere for at skabe et mere rummeligt arbejdsmarked. Det er undersøgelsens formål, at bidrage med ny viden om, hvilken betydning kommunernes indsats og virksomheder har, for om langtidssygemeldte lønmodtagere bliver reintegreret på arbejdsmarkedet. Hermed vil undersøgelsen kunne forbedre grundlaget for indsatsen for at fastholde langtidssygemeldte på arbejdsmarkedet. I undersøgelsen belyses tre problemstillinger: 1. Hvilken betydning har kommunernes sygedagpengeopfølgning (hvor hurtigt opfølgningen foretages, og hvor mange og hvilke informationer der indhentes til vurdering af sagen) for om langtidssygemeldte lønmodtagere kommer i arbejde? 2. Forøger uddannelse langtidssygemeldtes chance for at komme i arbejde? 3. Hvilke virksomhedskarakteristika (herunder fx størrelse, branche og indikatorer på virksomhedens personalepolitik) henholdsvis fremmer og hæmmer, at langtidssygemeldte lønmodtagere bliver reintegreret på arbejdsmarkedet? Undersøgelsen er en opfølgning af DDA-02159: Forløb, varighed og opfølgning af sygedagpengesager, 1995-1997.
description: Se abstract
description: See abstract
DOI: 10.5279/dk-sa-dda-7173
title: Patienter tilset ved psykiatrisk tilsyn efter selvmordsforsøg, 1986-1987
title: Patients attended at psychiatric supervision after suicide attempt, 1986-1987

description: Omkring 1400 mennesker begår hvert år selvmord i Danmark. Dette giver en årlig selvmordsrate på 41,8/100.000 for mænd og 23,5/100.000 for kvinder på 15 år eller derover. Bortset fra Ungarn har Danmark den højeste selvmordsrate i verden og bortset fra Norge, så har de nordiske lande den højeste selvmordsrate sammenlignet med andre europæiske lande. Forekomsten af både selvmord og selvmordsforsøg er fortsat høj i Vesten, derfor har intervention og forebyggelse en høj prioritet.
        
        Forekomsten af selvmordsforsøg er også høj i Danmark. I 1989 var raten for selvmordsforsøg på Fyn pr. 100.000 personer på 15 år eller derover 266 for mænd og 294 for kvinder. Befolkningen på Fyn udgør et repræsentativt udsnit af den danske befolkning.
        
        Ca. 10% af de personer, som forsøger selvmord, begår faktisk selvmord i løbet af en opfølgningsperiode på 10 år, og det er vanskeligt på forhånd at identificere denne gruppe. Desuden viser det sig, at op mod 70% gentog selvmordsforsøget inden for en periode på 5 år.
        
        Denne undersøgelse er en longitudinel undersøgelse. Formålet med den første undersøgelsesrunde er at beskrive en suicidal population i et københavnsk forstadskvarter med hensyn til sociodemografiske data, tidligere og nuværende stress i patientens tilværelse, årsager til selvmordsforsøget, misbrug, mental sygdom og social integration samt at sammenligne patienterne i populationen med den almindelige befolkning i området.
        
        Formålet med den opfølgende undersøgelse er at beskrive de patienter fra første undersøgelsesrunde, som faktisk begår selvmord i opfølgningsperioden på 4 år, i forhold til de patienter fra populationen, som ikke begår selvmord. Der undersøges for faktorer, der i andre undersøgelser har vist sig som indikatorer for selvmord. Desuden undersøges for faktorer, hvor patientpopulationen adskiller sig fra den almindelige befolkning i den første undersøgelsesrunde.
description: Se abstract
description: See abstract
DOI: 10.5279/dk-sa-dda-7174
title: 10-års follow-up af patienter indlagt på Forgiftningscentralen, 1990
title: A 10 year follow up study of patients admitted to a poisoning treatment centre after suicide attempts, 1990

description: Hvert år begår mellem 1.300 og 1.400 personer selvmord i Danmark, mand:kvinde-ratioen er ca. 1,7:1. Næst efter Ungarn har Danmark den højeste selvmordsrate i verden. I 1980 var selvmordsraten per 100.000 indbyggere i København 41,4 for mænd og 27,9 for kvinder over 15 år. Disse høje rater understreger betydningen af dette problem. Selvmord og selvmordsforsøg er alvorlige problemer - selvmordsforsøg er den almindeligste årsag til hospitalsindlæggelse i den unge aldersgruppe (15-34 år), og efter ulykker er selvmord den almindeligste dødsårsag i denne aldersgruppe. Adskillige opfølgningsundersøgelser, der tidligere er udført i de skandinaviske lande, viser en drastisk forøget selvmordsrate blandt personer, der har forsøgt selvmord, sammenlignet med baggrundsbefolkningen. Alvorlig psykisk sygdom, social isolation, mandligt køn, alkoholmisbrug, tidligere selvmordsforsøg og fysisk sygdom har vist sig at være risikofaktorer. Adskillige undersøgelser har konkluderet, at der især det første år efter et selvmordsforsøg er risiko for gentaget selvmordsforsøg og for fuldbyrdet selvmord. Formålet med undersøgelsen er at identificere sociale og diagnostiske prædiktorer for selvmord og andre dødsårsager hos en gruppe personer, der har forsøgt selvmord. Et andet formål er at skabe empirisk grundlag for opstilling af et interventionsprogram for personer, der har forsøgt selvmord eller har haft selvmordsplaner.
description: Se abstract
description: See abstract
DOI: 10.5279/dk-sa-dda-7175
title: Case-kontrol-studie af hjemløse på gadeplan i København, 1990-1991
title: Case-control study of homeless on the streets of Copenhagen, 1990-1991

description: Antallet af psykiatriske sengepladser er blevet stærkt reduceret i hele den vestlige verden i løbet af de sidste 30 år. Samtidig er der foregået et skift i den psykiatriske behandling fra at være kustodiel i de store asyler til at blive mere aktiv i distriktspsykiatriske centre og i psykiatriske afdelinger i tilknytning til somatiske hospitaler. Denne udvikling har formentlig været til gavn for mange psykiatriske patienter, men i løbet af den samme periode har en gruppe alvorligt syge psykiatriske patienter, for det meste skizofrene, mistet kontakten med det psykiatriske behandlingssystem og rapporteres nu i tiltagende antal i fængsler og i institutioner for hjemløse.
      
      I USA har hjemløshedsproblemet antaget et katastrofalt omfang, men også i København har det været synligt og givet anledning til en vedvarende mediedebat og flere politiske initiativer fra Folketingets side.
      
      De få udenlandske studier, der er gennemført blandt hjemløse psykisk syge på gadeplan, tyder på, at en betydelig andel af gruppen udgøres af personer lidende af paranoid skizofreni, som er uden kontakt til det psykiatriske behandlingssystem.
      
      Det må antages, at gruppen af psykisk syge hjemløse på gadeplan kan nås ved psykiatriske behandlingstiltag tilpasset gruppens psykopatologi, psykodynamik og aktuelle behov, og at mere intensive studier af gruppen kan vejlede i udvikling af sådanne programmer. Formålet med den foreliggende undersøgelse er derfor at beskrive en gruppe hjemløse, der levede på gadeplan i København med hensyn til sociale og psykiatriske forhold og at kortlægge de støtteforanstaltninger og behandlingstiltag, offentlige, halvoffentlige og private, som gruppen for øjeblikket har berøring med.
description: Se abstract
description: See abstract
DOI: 10.5279/dk-sa-dda-7193
title: Graviditetsundersøgelsen på Rigshospitalet, 1990-1992
title: The Pregnancy Study at the Rigshospital, 1990-1992

description: Formålet med denne undersøgelse var at belyse effekten af psykosociale stressorer og socialt netværk
        
        på graviditetsvarighed, fostervækst og fosterudvikling, specielt hjerneudvikling og det nyfødtes barns
        
        neurologiske funkttonsniveau.
      
        Tre tusinde og enogtyve dansktalende kvinder tilhørende Rigshospitalets optagelsesområde for
        
        svangreprofylakse modtog i 18. gestationsuge et struktureret spørgeskema til selvudfyldelse.
      Spørgeskemaet indeholdt spørgsmål om: socioøkonomiske data, social støtte, inklusive samboende partner, psykosociale stressorer inden for det sidste år og oplevelsen herafefter kriterierne svarende til DSM-lll-R akse 4 (9), og alment velbefindende efter General HealthQuestionnaire (GHQ), forbrug af tobak, alhokol, medicin og arbejdsmæssig eksponering for kemikalier.
        Derudover blev der til undersøgelsen indhentet oplysninger om tidligere og aktuelle graviditets
        
        obstetriske/gynækologiske/somatiske anamnese samt graviditetsudfald.
description: Se abstract
description: See abstract
DOI: 10.5279/dk-sa-dda-7296
title: Changes in local voluntary associations in the sport, 1997
title: Changes in local voluntary associations in the sport, 1997

description: Flere danskere end nogen sinde før laver frivilligt ulønnet arbejde. Det er det offentlige, græsrodsbevægelser og småklubber, der mærker til stigningen - ikke de tradi- tionelle idrætsklubber. Næsten hver tredje dansker laver frivilligt arbejde under en eller anden form. Fra 60erne er antallet cirka for- doblet og fra 1987 til 1993 steg antallet af frivilligt arbejdende en smule - især blandt folk over 40 år. Hovedsagligt skoler, børnehaver og plejesektoren nyder godt af de nye frivillige, men også miljøbevægelser, ulandsorganisationer, andre græsrodsbevægelser og de mange nye små sportsklubber, som klatre- og skateboard- klubber får en stor del af arbejdskraften
description: See abstract
DOI: 10.5279/dk-sa-dda-7297
title: Idræt, motion og hverdagsliv, 1998: Voksenundersøgelsen
title: Sport, exercise and everyday life, 1998: The adult study

description: Undersøgelsen er et led i et større forskningsprojekt om "idræt og velfærd", som gennemføres på Institut for Idræt. Projektet omfatter:
            
        - En undersøgelse af sammenhængen mellem hverdagsliv og idrætsvaner
        
        - En undersøgelse af organisationsmønstret og ændringerne deri
        
        - En historisk undersøgelse af forholdet mellem idrætten og kommunen.
      
            Undersøgelsen gennemføres i 4 områder:
            
        - 5 kommuner i Viborg Amt (Salling-Fjends)
        
        - Ballerup kommune
        
        - Indre Østerbro i Københavns Kommune
        
        - Sundby Nord i Københavns Kommune
description: Se abstract
description: See abstract
DOI: 10.5279/dk-sa-dda-7389
title: Patienttilfredshedsundersøgelse, Fyns Amt 1999
title: Patient Contentment Survey, Funen's County 1999

description: Denne undersøgelse af patienttilfredsheden på de fynske sygehuse er et resultat af en stikprøve.
            De kliniske, ambulante og psykiatriske afdelinger på de fynske sygehuse er involveret i undersøgelsen, hvor omkring 100 patienter fra hver afdeling ved udskrivelsen får tilbudt et spørgeskema.
            Undersøgelsen følger op på de problemområder, som blev identificeret i forbindelse med undersøgelsen i 1993. Det drejer sig om patientens oplevelse af umyndiggørelse og fremmedgørelse samt information til og kommunikation  med patienten. Desuden er der i denne undersøgelse inddraget spørgsmål, der vedrører forhold omfattet af kontakten mellem sygehusene og amtsrådet. Der drejer sig om patientkontakt og aflysning af operationer samt ventetid i ambulatorier.
            
        Der bliver i undersøgelsen spurgt om følgende:
        
        -patientens alder og køn
        
        -indlæggelsesmetode
        
        -informationsniveau
        
        -personalekontakt
        
        -patientens tryghedsfølelse
        
        -patientens tilfredshed
        
        -ventetid ved ambulatoriebesøg, samt operation
description: Se abstract
description: See abstract
DOI: 10.5279/dk-sa-dda-8449
title: Diabetesomsorg i almen praksis, 1988-1998
title: Diabetes Care in General Practices, 1988-1998

description: Projektet ’Diabetes i almen praksis’ (DIAP) er startet i 1988 og indeholder delundersøgelserne: 1) Den randomiserede kontrollerede undersøgelse 1989-97: Før projektstart randomiseredes praksis til en interventions- og en kontrolgruppe. I kontrolgruppen stillede projektledelsen ingen forslag til diabetesbehandlingens kvalitet eller organisering, og der er kun rapporteret om diabetikerne ved diagnosetidspunktet og i 1995-97. Interventionen indebar regelmæssig opfølgning og opstilling af personlige behandlingsmål for blodglukose, HbA1c, vægt, diastolisk blodtryk og lipider. Målene blev opstillet af læge og patient i fællesskab for at understøtte nødvendige livsstilsændringer. På de 3-månedlige skemaer er de opstillede mål blevet sammenholdt med de opnåede resultater og terapeutiske initiativer. Denne strukturerede patientopfølgning er blevet understøttet af påmindelsesbreve, kliniske vejledninger, patientstatusrapporter og kurser for lægerne. 2) Tværsnitsundersøgelsen 1989-92: På diagnosetidspunktet blev der undersøgt for diabetiske følgesygdomme og risikofaktorer herfor vha. 1) et lægeskema, 2) en centraliseret analyse af blod- og urinprøve, 3) et skema udfyldt af en praktiserende øjenlæge og 4) et patientudfyldt skema. I interventionsgruppen udfyldte patienterne endvidere 1 år efter diagnosen et skema om livet med diabetes: viden, opfattelser, holdninger mm. 3) Forløbsundersøgelsen 1989-97: Kun i interventionsgruppen er der tilvejebragt detaljerede oplysninger om behandlingsforløbet de første 6 år efter diagnosetidspunktet. Punktopfølgningerne ved 0 og 6 år i kontrolgruppen indeholder de samme oplysninger. 4) Den afsluttende 14-årsopfølgning 2003: 14-årsopfølgning er en opfølgning af DIAP, hvor effekten af en realistisk multifaktoriel intervention, rettet imod praktiserende læger mhp. at forbedre kvaliteten af diabetesbehandlingen, undersøges i en uselekteret stikprøve af nydiagnosticerede type 2 diabetikere.
description: Formålet med projektet er, igennem samordning af primær- og sekundærsektoren, at skabe det faglige grundlag for kommende sundhedspolitiske initiativer, som for midaldrende og ældre diabetikere kan føre til nedsat generel og specifik morbiditet og lavere mortalitet.
description: See abstract
DOI: 10.5279/dk-sa-dda-8496
title: Hundredårige i Danmark - en klinisk epidemiologisk undersøgelse, 1995-1996
title: The Danish Longitudinal Centenarian Study - A Clinical Epidemiological Study, 1995-1996

description: Formålet med undersøgelsen er at beskrive 100-åriges helbred herunder nuværende og tidligere sygdomme, sociodemografiske forhold, fysisk og kognitiv funktionsevne samt ud fra en lægeundersøgelse at beskrive forekomsten af diverse sygdomme ud fra en række kliniske symptomer og objektive fund.
description: Se abstract
description: See abstract
DOI: 10.5279/dk-sa-dda-8710
title: Forældres holdning til indsatsen for børn med handicap, 2001
title: The parent's attitude to effort for children with disabilities, 2001

description: Undersøgelsen ''Forældres holdning til indsatsen for børn med handicap, 2001'' har til formål at frembringe viden om holdningen, hos forældre med handicappede børn, til det offentliges indsats . Stikprøveuniverset er forældre med handicappede børn. Disse forældre er mennesker med helt almindelige ressourcer, de har brug for hjælp fra de sociale myndigheder, idet det har et handicappet barn.
description: Formålet med undersøgelsen er at identificere, hvordan forældre til handicappede ser den hjælp, de får fra det offentlige, og om det er tilstrækkeligt.
description: The purpose of the study is to identify how parents of disabled children view the help they recieve from the public, and whether it is sufficient.
DOI: 10.5279/dk-sa-dda-8711
title: Befolkningens tidsanvendelse, 2001
title: Danish Time Use Study, 2001

description: Undersøgelsen ''Befolkningens tidsanvendelse, 2001'' kaster lys over, hvordan en almindelig dag i Danmark ser ud. Hvor meget tid bruges på arbejde og uddannelse, på transport, på fritidsaktiviteter og fornøjelser, på at lave mad og købe ind og på omsorgen for børn? Og hvor meget tid bliver der til overs til fornøjelser til at pleje kontakten til familie og venner? Det er nogle af de store emner i denne undersøgelse.Den første større undersøgelse af befolkningens tidsanvendelse fandt sted i 1964. Den blevet gentaget i 1975 og i 1987. Nærværende undersøgelse er den fjerde i rækken til at undersøge tidsanvendelsen. Undersøgelserne har givet troværdige oplysninger om danskernes dagligdag, og de ændringer som er sket heri siden starten af 1960''erne. I perioden fra forrige undersøgelse til nærværende er der sket en del, som har sat sig spor i dagligdagen. Butikkernes åbningstider er ændret; der er kommet mange flere tv-kanaler at vælge mellem, og mange hjem har fået computer og Internet. Hvad betyder al dette for befolkningens måde at indrette dagligdagen på?Dataindsamlingen bestod af et traditionelt spørgeskemainterview, en dagbog for hverdage og en dagbog for lørdag/søndag, som respondenten selv udfyldte og sendte ind.
description: Se abstract
description: See abstract
DOI: 10.5279/dk-sa-dda-8936
title: Den danske 1905-kohorte
title: The Danish 1905 Cohort: A Genetic-Epidemiological Nationwide Survey

description: Undersøgelsen "Den danske 1905-kohorte" havde til formål at beskrive fysisk funktionsevne og prædiktorer for død blandt 90-årige i Danmark. Antallet af meget gamle stiger. Mens de 80- og 100-årige er blevet rimelig godt undersøgt, er der imidlertid kun lavet få undersøgelser af 90-årige. Det var på denne baggrund, at undersøgelsen af den danske 1905-kohorte blev foretaget. I alt 2.262 personer 90-årige deltog.
description: Se abstract
description: See abstract
DOI: 10.5279/dk-sa-dda-9020
title: Ansatte ved store anlægsarbejder, 2001-2002
title: Employees of large contruction works, 2001-2002

description: Screening for risikofaktorer for iskæmisk hjertesygdom blandt 40-årige mænd i Århus kommune.
description: -
description: See abstract
DOI: 10.5279/dk-sa-dda-9023
title: Grønlændere i Danmark, 2001
title: Greenlanders in Denmark, 2001

description: "Grønlændere i Danmark, 2001" indeholder data indsamlet af Socialforskningsinstituttet i foråret 2001.
      
      Det overordnede formål med undersøgelsen er at belyse herboende grønlænderes deltagelse i samfundslivet i Danmark. Den er en del af projektet "Etniske minoriteters integration i det danske samfundsliv", som indgår i "Magtudredningen". Undersøgelsen omfatter grønlændernes sociale forhold, deres sociale og politiske ressourcer, deres politiske holdninger, den oplevede diskrimination, relationerne til Grønland og Danmark og inddragelsen i de politiske og samfundsmæssige institutioner i Danmark. Undersøgelsen er tilrettelagt på en sådan måde, at der samtidig skabes mulighed for at sammenligne resultaterne med resultaterne fra den første undersøgelse af grøn- lænderes forhold i Danmark, der blev gennemført i be- gyndelsen af 1970"erne. Det er en spørgeskemaundersøgelse blandt 552 tilfældigt udvalgte, herboende grønlændere i alderen 17 år eller derover, som har bopæl i en privat husstand. Den er gennemført dels ved struktureret spørgeskema, dels ved telefoninterviews og dels ved postenquete
description: Se abstract
description: See abstract
DOI: 10.5279/dk-sa-dda-9025
title: Det kønsopdelte arbejdsmarked i Sønderjylland, 2001
title: The excess unemployment among women in Southern Jutland County, 2001

description: Undersøgelsen ''Det kønsopdelte arbejdsmarked i Sønderjylland, 2001'' har til formål at analysere årsagen til, at ledigheden blandt kvinder er højere end ledigheden blandt mænd i Sønderjyllands amt. Dette har været gældende både i lav- og højkonjunkturer, og denne overledighed for kvinder kan genfindes i samtlige danske amter. I analysen vil indgå analyser af både udbud- og efterspørgselsforhold samt de lokale rammebetingelser. SFI-Survey gennemfører telefoninterview af 561 udtrukne ledige kvinder, og der vil endvidere være tale om statistisk analyse af både aggregerede tal og analyser på paneldata samt interview af ledere i virksomheder og nøglepersoner i amtet.
description: Undersøgelsens formål er at afklare grundene til den højere ledighed blandt kvinder i Sønderjyllands amt i 2001.
description: The objective of the study is to clarify the reasons for the higher unemployment among women in South Jutland County in 2001.
DOI: 10.5279/dk-sa-dda-9185
title: Den århusianske fødselskohorte,1989-2007
title: The Aarhus Birth Cohort, 1989-2007

description: Den århusianske fødselskohorte består af oplysninger fra over 65.000 gravide indsamlet siden 1989. Oplysningerne bruges til at undersøge forskellige faktorers betydning for graviditet, fødsel og det nyfødte barn. Der er indsamlet oplysninger pr. 12., 16. og 30. uge med følgende fokus: Spørgeskemaer 12. uge - Basisoplysninger på moderen (højde, vægt mm.) - Menstruation, forsøg på graviditet, tidligere graviditeter og fødsler - Sygdomme før og efter graviditet ved moderen og familien - Rygning, alkohol og misbrug - Ufrivillig vandafgang og afføring - Uddannelse, arbejdsmarkedssituation og civilstand Spørgeskemaer 16. uge - Sociale-, uddannelses- og arbejdsforhold samt jobkrav - Vandladning og afføring - Hjem, fritid - Alkohol og kost - Velvære og psykisk velbefindende Spørgeskemaer 30. uge - Sociale- uddannelses- og arbejdsforhold - Skærmterminalarbejde - Hjem, fritid - Vandladning og afføring - Velfære og psykisk velbefindende
description: Den århusianske fødselskohorte har til formål at sikre kvaliteten af behandlingen af gravide, fødende og de nyfødte børn.
description: See abstract